Diari Oficial de la Generalitat Valenciana


Sumari del DOGV 1573, del 26-06-1991 (1991/821877)

Resolució de 14 de maig de 1991, del Director General d'Industria i Energia, per la qual s'autoritza la línia elèctrica aèria d'alta tensió de 132 kV entre l'ET-Fuenterrobles i la CH Contreras i es declara en concret la seua utilitat pública.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1573

Data del DOGV
:   26-06-1991

Secció del DOGV
:   ALTRES DISPOSICIONS

Número del document
:   1991/821877


Data del document
:   14-05-1991

Organisme emissor
:   Conselleria d'Indústria, Comerç i Turisme

Tipus de document
:   Resolució

RESOLUCIO de 14 de maig de 1991, del Director General d'Indústria i Energia, per la qual s'autoritza la línia elèctrica aèria d'alta tensió de 132 KV entre la ET-Fuenterrobles i la CH Contreras i es declara en concret la seua utilitat pública.  
Vist l?expedient incoat pel Servei Territorial d?Indústria i Energia de València a, instància d'Hidroelèctrica Espanyola, SA amb domicili a Madrid, C/ Hermosilla núm. 3, en el qual sol·licita autorització per a instal·lar una línia elèctrica aèria d'alta tensió i la declaració en concret de la seua utilitat pública, i complerts els tràmits reglamentaris ordenats en el Decret 2617/66, sobre autorització d'instal·lacions elèctriques, i en el Decret 2619/66, sobre expropiació forçosa i sancions en matèria d'instal·lacions elèctriques.  
Atés l?informe emès per l?òrgan instructor de l?expedient i que no s'han presentat reclamacions amb motiu de la informació pública en el BOE i BOP.  
Atés que el projecte va ser sotmès a informació pública el 05.05.88, per la qual cosa no és d'aplicació la declaració d'impacte prevista en la Llei 2/89, de 3 de març, d'impacte Ambiental, resolc:  
Article primer  
Autoritzar a Hidroelèctrica Española, SA l'establiment de la línia elèctrica d'alta tensió a 132 kV entre l'ET-Fuenterrobles i la CH Contreras, les característiques principals de les quals són les següents:  
- Tensió: 132 kV  
- Origen: ET-Fuenterrobles  
- Final: CH Contreras  
- Longitud: 13,630 km en recorregut pels termes municipals de Fuenterrobles, Camporrobles i Villagordo del Cabriel.  
- Suports estructura metàl·lica  
- Conductor alumini-acer 298,1 MM2 de sección (AL 241,7 MM2 + Ac 56.-4 MM2)  
- Cable de terra acer 50 MM2 de secció.  
- Aïllament cadena deu aïlladors vidre E 100/127.  
- Capacitat de transport màxima 132,5 MVA.  
La finalitat que es persegueix és millorar el subministrament d'energia elèctrica de la zona.  
Article segon  
Declarar en concret la utilitat pública de la instal·lació elèctrica que s'autoritza als efectes senyalats en la Llei 10/1966, sobre expropiació forçosa i sancions en matèria d'instal·lacions elèctriques i el seu reglament d'aplicació segons Decret 2619/66, de 20 d'octubre.  
Article tercer  
Aprovar el projecte d'execució d'acord amb el Decret 2617/1966, de 20 d'octubre, el Decret 1775/1967, de 22 de juliol, i les condicions següents:  
1. Les obres hauran de realitzar-se d'acord amb el projecte presentat.  
2. El termini de posada en marxa serà de 6 mesos com a tals a partir de la notificació d'aquesta resolució.  
3. El titular retrà compte de l'acabament de les obres Servei Territorial d?Indústria i Energia de València a efecte de reconeixement definitiu i extensió, de l'acta de posada e marxa.  
4. L'administració deixarà sense efecte aquesta resolució en qualsevol moment en què observe l?incompliment de les condicions imposades en elles.  
València, 14 de maig de 1991. - El Director General d?Indústria i Energia: Luis Doménech Bernabéu.